|  |  |
| --- | --- |
| futer logo | ПРАВИЛНИКО ИЗМЕНАМА ПРАВИЛНИКА О НАСТАВНОМ ПЛАНУ И ПРОГРАМУ ОПШТЕОБРАЗОВНИХ ПРЕДМЕТА СРЕДЊЕГ СТРУЧНОГ ОБРАЗОВАЊА У ПОДРУЧЈУ РАДА ГЕОДЕЗИЈА И ГРАЂЕВИНАРСТВО("Сл. гласник РС - Просветни гласник", бр. 18/2015) |

На основу члана 24. став 3. Закона о основама система образовања и васпитања („Службени гласник РС”, бр. 72/09, 52/11, 55/13, 35/15 – аутентично тумачење и 68/15), Министар просвете, науке и технолошког развоја доноси

**ПРАВИЛНИК
О ИЗМЕНАМА ПРАВИЛНИКА О НАСТАВНОМ ПЛАНУ И ПРОГРАМУ ОПШТЕОБРАЗОВНИХ ПРЕДМЕТА СРЕДЊЕГ СТРУЧНОГ ОБРАЗОВАЊА У ПОДРУЧЈУ РАДА ГЕОДЕЗИЈА И ГРАЂЕВИНАРСТВО**

Члан 1.

У Правилнику о наставном плану и програму општеобразовних предмета средњег стручног образовања у подручју рада Геодезија и грађевинарство („Просветни гласник”, број 7/12 и „Службени гласник РС – Просветни гласник”, бр. 8/14, 13/14 и 13/15), члан 2. мења се и гласи:

„Члан 2.

Даном ступања на снагу овог правилника престају да важе:

1) Правилник о наставном плану и програму огледа за образовне профиле архитектонски техничар и кровопокривач („Просветни гласник”, бр. 13/07, 10/08, 3/10, 5/11 и 2/12), у делу који се односи на наставни план и програм општеобразовних предмета за образовни профил архитектонски техничар;

2) Правилник о наставном плану и програму за стицање образовања у трогодишњем и четворогодишњем трајању у стручној школи за подручје рада Геодезија и грађевинарство („Просветни гласник”, бр. 8/93, 1/94, 6/95, 5/98, 4/02, 5/03, 6/05, 3/08, 5/11 и 7/12 и „Службени гласник РС – Просветни гласник”, бр. 5/13, 11/13 и 14/13), у делу који се односи на општеобразовне предмете за образовни профил архитектонски техничар.

Даном почетка школске 2016/2017. године престају да важе:

1) Правилник о наставном плану и програму огледа за образовни профил грађевински техничар за високоградњу у подручју рада Геодезија и грађевинарство („Просветни гласник”, број 1/96), у делу који се односи на наставни план и програм општеобразовних предмета за образовни профил грађевински техничар за високоградњу;

2) Правилник о наставном плану и програму за стицање образовања у трогодишњем и четворогодишњем трајању у стручној школи за подручје рада Геодезија и грађевинарство („Просветни гласник”, бр. 8/93, 1/94, 6/95, 5/98, 4/02, 5/03, 6/05, 3/08, 5/11 и 7/12 и „Службени гласник РС – Просветни гласник”, бр. 5/13, 11/13 и 14/13), у делу који се односи на општеобразовне предмете за образовни профил грађевински техничар за високоградњу.”

Члан 2.

У члану 3. став 2. мења се и гласи:

„Ученици уписани у средњу школу закључно са школском 2015/2016. годином на образовни профил грађевински техничар за високоградњу, у четворогодишњем трајању, завршавају започето образовање по наставном плану и програму који је био на снази до ступања на снагу овог правилника – до краја школске 2019/2020. године.”

Члан 3.

Овај правилник ступа на снагу наредног дана од дана објављивања у „Службеном гласнику Републике Србије – Просветном гласнику” и примењиваће се почев од школске 2015/2016. године.

Број 110-00-249/1/2015-04

У Београду, 28. августа 2015. године

Министар,

др **Срђан Вербић,**с.р.